Da vi eftersøgte et nyt coverbillede, fik vi over 600 smukke billeder. Nuvel, nogle af dem var fra Bornholm, Slagelse og andre ikke-nordjyske steder. Men langt størstedelen var af vores smukke landsdel. Alt fra gule rapsmarker til solnedgange med søde hunde, forelskede køer og de klassiske vartegn fra vestkysten og Skagen. Vi elsker, når I deler jeres billeder med os. Husk også at tagge jeres flotte billeder af Nordjylland, når I poster på Instagram med hashtagget #voresnordjylland. Så kan det være, at vi poster dem på TV2 Nords Instagram. Vi udvalgte ét coverbilled, men kunne ikke lade det blive ved med at se på de mange smukke billeder. Så vi har lavet et galleri med nogle af de smukke billeder, vi modtog. Nu bliver det ikke svært at finde coverbilleder de næste mange år.

Referat:
I mandags startede vi jagten på et nyt coverbillede til vores Facebookside. Heldigvis kom vores brugere os til undsætning.